《瑞鹧鸪》
五代·李夫人

新晴庭院暑风轻。瑞气朝来特地清。霞帔羽衣筠竹杖，萱堂真有寿星明。

自来忠孝传家世，所以芝兰满户庭。簪笏成行称寿处，老来皆已鬓星星。

作者简介：五代时西蜀人。名门之女，未详世胄。善属文，尤工书画。后唐郭崇韬伐蜀得之。夫人以崇韬武弁，常郁悒不乐。月夕独坐南轩，见竹影婆娑可喜，即起挥豪濡墨，模写窗纸上，生意俱足。自是人间效之，遂有墨竹。